"शिक्षा" देने के लिए यूनानी शब्द डिडास्कालोस है, जिसका अर्थ "निर्देश देने" से है। हम इसके लिए पूरी बाइबल में उदाहरणों को देख सकते हैं। यीशु स्वयं महान शिक्षक थे, और यीशु ने अपने शिष्यों को आज्ञा दी, "इसलिये तुम जाओ, सब जातियों के लोगों को चेला बनाओ; और उन्हें पिता, और पुत्र, और पवित्र आत्मा के नाम से बपतिस्मा दो और उन्हें सब बातें जो मैं ने तुम्हें आज्ञा दी है, मानना सिखाओ और देखो, मैं जगत के अन्त तक सदा तुम्हारे संग हूँ" (मत्ती 28:19–20)। यीशु ने अपने शिष्यों को आज्ञा दी कि उसने उन्हें जो कुछ सिखाया था उसकी शिक्षा नए विश्‍वासियों को दें, इसमें धर्मसिद्धान्त और पवित्र जीवन को यापन करने के निर्देश भी सम्मिलित थे। मसीह के सेवकों को मनुष्यों या किसी अन्य बातों के आदेशों को सिखाने के लिए नहीं कहा गया है जो कि स्वयं या अन्य मनुष्यों के विवेक से आए हों, परन्तु उन्हें केवल मसीह के द्वारा दी गई शिक्षा को ही देने का आदेश दिया गया है।